ওয়েব ডেস্ক: রাতের কলকাতায় পথদুর্ঘটনা। আহতদের বাঁচাতে গিয়ে মদ্যপ মহিলার কাছে নাকানিচোবানি খেল পুলিস। চিংড়িঘাটা মোড়ে নিয়ন্ত্রণ হারিয়ে ডিভাইডারে ধাক্কা মারে একটি গাড়ি। গাড়িতে এক ব্যক্তি ও ২ মহিলা ছিলেন। অভিযোগ, ৩ জনই মদ্যপ অবস্থায় ছিলেন। চালকের আসনে ছিলেন এক মহিলা। দুর্ঘটনার পর বাঁচাতে এগিয়ে আসেন এক ট্যাক্সিচালক । আরও পড়ুন- সনিকা সিং মৃত্যু মামলায় শর্তসাপেক্ষে জামিন পেলেন বিক্রম চট্টোপাধ্যায় অভিযোগ, মদ্যপ এক মহিলা তাঁর বুকে খিমচে দেন। কিছুক্ষণের মধ্যেই এলাকায় পৌছে যায় বেলেঘাটা ট্রাফিক গার্ড ও বিধাননগর দক্ষিণ থানার পুলিস। মদ্যপ দুই মহিলা তখন রাস্তায় গড়াগড়ি দিচ্ছেন। একজন হোমগার্ড এগিয়ে গেলে, মদ্যপ মহিলা তাঁকে কিস করেন বলে অভিযোগ। মহিলা পুলিস না থাকায়, হাত গুটিয়ে বসে থাকতে হয় দুই থানার পুলিসকে। শেষ পর্যন্ত চিংড়িঘাটার স্থানীয় এক মহিলাকে ডেকে নিয়ে আসে পুলিস। তাঁর তত্‍পরতায় মদ্যপ দুই মহিলাকে রাস্তা থেকে তুলে গাড়িতে শুইয়ে দেওয়া হয়। গাড়ির ৩ আরোহীই কলেজ স্ট্রিটের বাসিন্দা। প্রত্যেকেই লেট নাইট পার্টি থেকে ফিরছিলেন।